wannaphong/clean_thaiwikipedia huggingface dataset:
# ระบบตอนสมบูรณ์
ระบบตอนสมบูรณ์  หมายถึง ระบบอาณัติสัญญาณรถไฟซึ่งอนุญาตให้ขบวนรถเพียงหนึ่งขบวนเข้าสู่ตอนระหว่างสถานีทางสะดวกสองแห่ง ในที่นี้คือ สถานีต้นตอน และสถานีปลายตอน เมื่อขบวนรถจะออกจากสถานีต้นตอน จะต้องได้รับตราทางสะดวก ซึ่งอาจเป็นตั๋ว ลูกตรา แผ่นตรา หรือสัญญาณออกแสดงท่าอนุญาตก็ได้ แล้วจึงทำขบวนออกไป ระหว่างนี้ สถานีต้นตอนจะไม่สามารถอนุญาตให้ขบวนรถที่ตามมาผ่านเข้าไปได้จนกว่าจะได้รับแจ้งจากสถานีปลายตอนว่า ขบวนรถถึงแล้ว และสถานีปลายตอนจะไม่สามารถอนุญาตให้ขบวนรถสวนทาง (กรณีทางเดี่ยวหรือทางคู่ด้านหนึ่งปิดซ่อม) ผ่านออกมาได้ (หมวด 3) หากขบวนรถสวนทางไม่ได้รับตราทางสะดวกและฝ่าออกไปชนขบวนรถที่ได้ตราทางสะดวกถูกต้อง ถือว่าขบวนรถที่ไม่มีตรานั้นลักหลีก"ลัก" ใน  

ก่อนหน้าที่จะมีระบบตอนสมบูรณ์นั้น ขบวนรถไฟใช้ระบบประกาศเดินระบุเวลาคั่นระหว่างกัน แต่ไม่ปลอดภัยหากขบวนรถตามหลังเร็วจนชนท้ายขบวนรถที่ช้ากว่าข้างหน้า เมื่อมีระบบโทรเลขไฟฟ้าขึ้น จึงมีการคิดประดิษฐ์เครื่องโทรเลขสำหรับใช้ส่งสัญญาณระฆังและปลดล็อกเครื่องตราทางสะดวกระหว่างกัน เครื่องทางสะดวกรุ่นที่ใช้ในประเทศอินเดียและไทยนั้น นิยมใช้เครื่องทางสะดวกชนิด ขบวนรถออกแล้ว-ทางปิด-ขบวนรถจะถึง สถานีปลายตอนต้องบิดลูกบิดไปที่ตำแหน่งขบวนรถจะถึง สถานีต้นตอนจึงจะถอนตรา โดยการบิดลูกบิดไปที่ตำแหน่งขบวนรถออกแล้วได้ เครื่องทางสะดวกบางชนิดใช้สลักห้ามสัญญาณออกเปลี่ยนท่า เมื่อทางสะดวกจึงจะปลดล็อกนั้นเสีย Shajan Varghese. Neale's Ball Token Instrument. ส่วนเครื่องทางสะดวกแบบที่ใช้ในสหราชอาณาจักรนั้น จะใช้ชนิด ทางสะดวกแล้ว-ทางปกติ-ทางไม่สะดวก โดยหนึ่งเครื่องจะมีหน้าปัดสองหน้า หน้าหนึ่งสำหรับขบวนรถที่จะไปสู่สถานีปลายตอน ส่วนอีกหน้าสำหรับขบวนรถที่จะเข้ามา ลูกบิดปกติจะอยู่ในตำแหน่ง ทางปกติ หากสถานีต้นตอน เคาะสัญญาณขอทางสะดวกมา สถานีปลายตอนหากเห็นว่าสมควรให้ทางสะดวก ก็จะเคาะตอบรับ แล้วบิดลูกบิดไปในท่า "ทางสะดวกแล้ว" เมื่อขบวนรถผ่านเข้าสู่ตอนแล้ว สถานีต้นตอนจะต้องแจ้งอีกครั้งให้สถานีปลายตอนบิดลูกบิดไปยังตำแหน่ง "ทางไม่สะดวก" ระหว่างนี้สัญญาณออกอันนอกชนิดหางปลาที่ลดลงแล้ว จะไม่สามารถยกขึ้นได้อีก ครั้นขบวนรถมาถึงสถานีปลายตอนแล้ว สถานีปลายตอนจะแจ้งต้นตอน แล้วบิดลูกบิดกลับคืนตำแหน่งทางปกติ ทั้งนี้ หากมีขบวนรถล่องสวนไปในอีกเส้นทาง หน้าปัดที่เหลือนั้นจะใช้ในการขอทางสะดวกสำหรับขบวนดังกล่าวได้
# กระทรวงพัฒนาทักษะและผู้ประกอบการ
กระทรวงพัฒนาทักษะและผู้ประกอบการ เป็นหน่วยงานราชการของอินเดียก่อตั้งเมื่อวันที่ 9 พฤศจิกายน พ.ศ. 2557 เพื่อพัฒนาทักษะ, การฝึกงานในโรงงานอุตสาหกรรม และอื่นๆจากกระทรวงแรงงานและการจ้างงานชื่อกระทรวงนำมาจาก บทความอินเดีย ในวิกิพีเดียภาษาไทย ซึ่งเคยเป็นหน่วยงานที่เคยได้รับผิดชอบก่อนหน้านี้ http://www.pmindia.gov.in/en/news_updates/national-skill-development-mission/ มีจุดมุ่งหมายสำหรับบุคคลที่ต้องการหาทักษะใหม่

โครงสร้าง
รัฐมนตรี
รัฐมนตรีแต่ละรัฐ
อธิบดี
AS & FA
ผู้อำนวยการที่ 2
รองผู้อำนวยการที่ 2
ที่ปรึกษาอธิบดี
อธิบดีช่วยที่ 1
ผู้อำนวยการที่ 1
รองผู้อำนวยการที่ 1
อธิบดีช่วยที่ 2
ผู้อำนวยการที่ 3
รองผู้อำนวยการที่ 3
อธิบดีช่วยที่ 3
ผู้อำนวยการที่ 4
รองผู้อำนวยการที่ 4
ที่ปรึกษาการคลัง
ผู้อำนวยการที่ 5
รองผู้อำนวยการที่ 5http://www.skilldevelopment.gov.in/organizationchart.html
หน่วยงานในสังกัด
 20px Director General of Training (กองฝึกซ้อมรัฐมนตรี)
 20px National Skill Development Corporation (องค์การการพัฒนาทักษะแห่งชาติ)
 20px National Skill Development Agency (องค์กรการพัฒนาทักษะแห่งชาติ)
 20px National Skill Development Fund (กองการพัฒนาทักษะแห่งชาติ)
 20px Indian Institute of Entrepreneurship (สถาบันผู้ประกอบการอินเดีย)http://www.skilldevelopment.gov.in/IIE.html
 20px National Institute of Entrepreneurship and Small Business Development (สถาบันผู้ประกอบการและการทำธุรกิจขนาดย่อมแห่งชาติ)http://www.skilldevelopment.gov.in/NIESBUD.html
 20px Sector Skill Councils (แผนกทักษะ)http://www.skilldevelopment.gov.in/ssc.html

การวางแผน
 Pradhan Mantri Kaushal Vikas Yojana
 UDAAN, a Special Industry Initiative for Jammu & Kashmir
# เครื่องนับเพลา
เครื่องนับเพลา  คือ เครื่องมือสำหรับตรวจจับความเคลื่อนไหวของรถไฟผ่านเพลาล้อ ประกอบด้วยตัวตรวจจับสองชุด ซึ่งอาจจะใช้วิธีแม่เหล็ก หรือวิธีไฟฟ้าก็ได้ วิธีแม่เหล็กจะใช้ขดลวดสองชุดตั้งสองด้านของรางรถไฟ อันหนึ่งอยู่ในราง อันหนึ่งอยู่นอกราง เมื่อมีขบวนรถผ่านจะทำให้สนามแม่เหล็กระหว่างขดลวดทั้งสองนั้นถูกรบกวน เกิดเป็นสัญญาณขึ้นสำหรับนำไปประมวลผลโดยระบบต่อไป โดยอาจจะนับว่า จำนวนเพลาครบหรือไม่ ถ้าครบก็แสดงว่าไม่มีขบวนรถส่วนหนึ่งส่วนใดหลุด หรืออาจส่งสัญญาณว่าขบวนรถกำลังผ่านมาแล้ว เพื่อปิดเครื่องกั้นถนน 

เครื่องนับเพลามีทั้งแบบที่ต้องเจาะราวรางรถไฟ และแบบที่ไม่ต้อง
 ดูเพิ่ม 
 ระบบอาณัติสัญญาณรถไฟ
 อ้างอิง
# เจมส์ อี. เวบบ์
เจมส์ เอ็ดวิน เวบบ์  เป็นนายทหารและเจ้าหน้าที่รัฐบาลชาวอเมริกัน เขาดำรงตำแหน่งผู้อำนวยการบริหารคนที่สองขององค์กรนาซาระหว่างปี 1961 ถึง 1968

เวบบ์ได้บริหารนาซาตั้งแต่ช่วงเริ่มต้นสมัยรัฐบาลประธานาธิบดีเคนเนดีจนถึงสิ้นสุดสมัยรัฐบาลประธานาธิบดีจอห์นสัน ได้ควบคุมปฏิบัติการทางอวกาศหลายรายการ รวมถึงปฏิบัติการส่งมนุษย์ขึ้นไปบนอวกาศครั้งสำคัญๆ ตั้งแต่โครงการเมอร์คิวรี่จนถึงโครงการเจมินี เป็นผู้รับผิดชอบและจัดการเหตุการณ์เพลิงไหม้ยานอพอลโล 1 หลังจากนั้นจึงยุติบทบาท เขาไม่ได้มีส่วนบริหารงานในปฏิบัติการส่วนใหญ่ของโครงการอพอลโลที่นำมนุษย์ไปยังดวงจันทร์

กล้องโทรทัศน์อวกาศรุ่นใหม่ซึ่งมีแผนจะถูกส่งขึ้นไปยังอวกาศในปี ค.ศ. 2018 ได้รับการตั้งชื่อว่ากล้องโทรทรรศน์อวกาศเจมส์ เวบบ์ เพื่อเป็นเกียรติแก่เขา
หมวดหมู่:บุคคลที่เกิดในปี พ.ศ. 2449
หมวดหมู่:บุคคลที่เสียชีวิตในปี พ.ศ. 2535
หมวดหมู่:บุคลากรในองค์การนาซา
หมวดหมู่:ศิษย์เก่าจากโรงเรียนกฎหมายแห่งมหาวิทยาลัยจอร์จ วอชิงตัน
หมวดหมู่:บุคคลจากรัฐนอร์ทแคโรไลนา
หมวดหมู่:พรรคเดโมแครต (สหรัฐ)
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:นาวิกโยธินชาวอเมริกันในสงครามโลกครั้งที่สอง
# โรงยิมเปียงยาง
โรงยิมเปียงยาง หรือรู้จักกันในนาม สนามกีฬาในร่มเปียงยาง เป็นสนามกีฬาในร่มตั้งอยู่ในกรุงเปียงยาง ประเทศเกาหลีเหนือ สามารถจุคนได้ 20,100 คน เปิดให้บริการในปี พ.ศ. 2516 ใช้สำหรับจัดกิจกรรมกีฬาในร่มเช่นกีฬาบาสเก็ตบอล, วอลเลย์บอล และใช้จัดการแสดง

คลังภาพ
# กู้เกียรติ ศรีนาคา
พลเอก กู้เกียรติ ศรีนาคา (เกิด 2 สิงหาคม พ.ศ. 2503) (ชื่อเล่น : ตู่)"บิ๊กตู่เล็ก"ลั่นพร้อมดูแลความเรียบร้อยช่วงงานพระราชพิธีฯบิ๊กตู่ ส่งมอบหน้าที่แม่ทัพน้อยที่ 1 ให้ บิ๊กหนุ่ย อดีตรองปลัดกระทรวงกลาโหม อดีตผู้ช่วยผู้บัญชาการทหารบกประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม ๑๓๕ ตอน ๒๑๒ ง พิเศษ หน้า ๑-๕๔ วันที่ ๑ กันยายน ๒๕๖๑ ตุลาการศาลทหารกลางประกาศแต่งตั้งตุลาการศาลทหารกลาง อดีตสมาชิกสภานิติบัญญัติแห่งชาติ กรรมการอิสระ บริษัท ไทยออยล์ จำกัด (มหาชน) และอดีตแม่ทัพภาคที่ 1 ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่ม ๑๓๔ ตอน ๒๑๗ ง พิเศษ หน้า ๑ ๑ กันยายน ๒๕๖๐ อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ

 ประวัติการศึกษา 
โรงเรียนเตรียมทหาร รุ่นที่ 20
วิทยาศาสตรบัณฑิต โรงเรียนนายร้อยพระจุลจอมเกล้า รุ่นที่ 31
รัฐประศาสนศาสตรมหาบัณฑิต มหาวิทยาลัยบูรพา
หลักสูตร หลักประจำ ชุดที่ 71   จาก โรงเรียนเสนาธิการทหารบก 
หลักสูตร วิทยาลัยป้องกันราชอาณาจักร รุ่นที่ 57

 ประวัติรับราชการ 
ผู้บังคับกองพันทหารราบที่ 3 กรมทหารราบที่ 12 รักษาพระองค์ 
ผู้บังคับกองพันทหารราบที่ 1 กรมทหารราบที่ 12 รักษาพระองค์ 
ผู้บังคับการกรมทหารราบที่ 2 รักษาพระองค์ 
ผู้บัญชาการกองพลทหารราบที่ 2 รักษาพระองค์ -ตุลาคม 2556
รองแม่ทัพภาคที่ 1 - เมษายน 2558
แม่ทัพน้อยที่ 1 -  ตุลาคม 2559
แม่ทัพภาคที่ 1 - ตุลาคม 2560
ประธานคณะอนุกรรมการฝ่ายปฏิบัติการและดําเนินการจัดขบวนพระบรมราชอิสริยยศงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช - ตุลาคม 2560
ตุลาการศาลทหารกลาง - 21 มิถุนายน 2561
ผู้ช่วยผู้บัญชาการทหารบก - ตุลาคม 2561
รองปลัดกระทรวงกลาโหม - ตุลาคม 2562

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๕๕, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๑๔, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๘ ตอนที่ ๖ ง ฉบับพิเศษ หน้า ๒๒, ๑๑ มกราคม ๒๕๓๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๔ ตอนที่ ๒๓๘ ง ฉบับพิเศษ หน้า ๘๑, ๒๐ พฤศจิกายน ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๓ ตอนที่ ๔ ข หน้า ๒๖, ๑๕ มีนาคม ๒๕๓๙
# กระทรวงการท่องเที่ยว (มัลดีฟส์)
กระทรวงการท่องเที่ยว เป็นหน่วยงานประเภทกระทรวงของรัฐบาลมัลดีฟส์ กระทรวงมีหน้าที่รับผิดชอบในการพัฒนาอุตสาหกรรมการท่องเที่ยวของประเทศมัลดีฟส์ กระทรวงการท่องเที่ยวก่องตั้งขึ้นในปีค.ศ. 1965 หลังจากที่ประเทศมัลดีฟส์ได้รับอิสรภาพ

รัฐมนตรีกระทรวง
 50px|border|The Presidential Standard of Maldivesกระทรวงการท่องเที่ยวในการบริหารของรัฐยามีน สำนักงานรายนามระยะเวลาดำรงตำแหน่ง กระทรวงการท่องเที่ยว Ahmed Adheeb Abdul Ghafoor 17 พฤศจิกายน 2013 - 22 กรกฎาคม 2015
 50px|border|The Presidential Standard of Maldivesกระทรวงการท่องเที่ยวในการบริหารของรัฐยาฮีดสำนักงานรายนามระยะเวลาดำรงตำแหน่ง กระทรวงการท่องเที่ยว ศิลปะ และวัฒนธรรม Ahmed Adheeb Abdul Ghafoor 12 กุมภาพันธ์ 2012 - 17 พฤศจิกายน 2013

 50px|border|The Presidential Standard of Maldivesกระทรวงการท่องเที่ยวในการบริหารของรัฐนัดฮีด สำนักงานรายนามระยะเวลาดำรงตำแหน่ง กระทรวงการท่องเที่ยว ศิลปะ และวัฒนธรรม Dr. Ahmed Ali SawadDr. Ahmed Ali SawadAli Hashim (รักษาการณ์)Dr. Mariyam Zulfa 12 พฤศจิกายน 2008 – 29 มิถุนายน 20107 กรกฎาคม 2010 – 12 สิงหาคม 201017 สิงหาคม 2010 - 8 พฤศจิกายน 20108 พฤศจิกายน 2010 - 7 กุมภาพันธ์ 2012
 50px|border|The Presidential Standard of Maldivesกระทรวงการท่องเที่ยวในการบริหารของรัฐมัวมูน สำนักงานรายนามระยะเวลาดำรงตำแหน่ง กระทรวงการท่องเที่ยว และการบิน Abdulla Yameen Abdul Gayoom
# สมิงทอ
สมิงทอ (, ; ? – 27 มีนาคม 1553) หรือสมิงเตารามะพระราชพงศาวดารพม่า, หน้า 139 เป็นผู้อ้างสิทธิ์ในราชบัลลังก์หงสาวดี และกษัตริย์องค์สุดท้ายในสายของราชวงศ์หงสาวดี พระองค์ปกครองพื้นที่เล็ก ๆ รอบ ๆ หงสาวดี ในฐานะกษัตริย์จากปี ค.ศ. 1550 ถึง ปี ค.ศ. 1552

พระองค์เป็นพระราชโอรสของพญาหรั่นที่ 2 และพระอนุชาของพระเจ้าสการะวุตพีที่ประสูติแต่พระสนม พระองค์เคยผนวชเป็นภิกษุ และเริ่มกู้ชาติเมื่อ ค.ศ. 1549 ในรัชสมัยพระเจ้าตะเบ็งชะเวตี้แห่งราชวงศ์ตองอู ซึ่งพิชิตและเข้ายึดครองกรุงหงสาวดีของชาวมอญได้เมื่อ 10 ปีก่อน เมื่อพระเจ้าตะเบ็งชะเวตี้ถูกสมิงสอตุตคนสนิทของพระองค์ปลงพระชนม์ สมิงทอปรารถนาจะสืบราชสมบัติจึงถูกกองทัพพม่าตามล่าพระราชพงศาวดารพม่า, หน้า 139 ทรงลี้ภัยไปประทับที่เมาะตะมะ ได้ขุนนางและประชาชนมาเข้าร่วมกับพระองค์มาก จึงยกทัพมาสู้กับสมิงสอตุตผู้เป็นสามัญชน สมิงสอตุตพ่ายแพ้และถูกสำเร็จโทษในเดือนสิงหาคม ค.ศ. 1550 สมิงทอจึงได้ปราบดาภิเษกเป็นพระเจ้าหงสาวดีPhayre 1967: 102–106ทรงพระนามว่าพระเจ้าชัคคะลีมินทร์พระราชพงศาวดารพม่า, หน้า 140 หรือพระเจ้าธอชุกคะลีประชุมพงศาวดารเล่ม 2, หน้า 40

พระองค์ปกครองหงสาวดีเป็นเวลาประมาณหนึ่งปีครึ่ง จนพระเจ้าบุเรงนองผู้มีสิทธิครองบัลลังก์ต่อจากพระเจ้าตะเบ็งชะเวตี้ ยกทัพจากเมืองตองอูเข้าโจมตีหงสาวดีในเดือนมีนาคมปี ค.ศ. 1552 พระเจ้าบุเรงนองได้ชัยชนะ สมิงทอหลบหนีไปเป็นเวลากว่าหนึ่งปีจนพระองค์ถูกจับในเดือนมีนาคม ค.ศ. 1553 ถูกส่งตัวกลับมายังหงสาวดีและถูกสำเร็จโทษในวันที่ 27 มีนาคม ค.ศ. 1553Harvey 1925: 163Myint-U 2006: 69–70Hmannan Vol. 2 2003: 278
# ระเริงไฟ
ระเริงไฟ เป็นนวนิยายไทย จากบทประพันธ์ของ โสภี พรรณราย  โดยถูกนำมาสร้างเป็นละครโทรทัศน์ทาง สถานีวิทยุโทรทัศน์ไทยทีวีสีช่อง 3 มาแล้วถึง 2 ครั้ง

 การนำมาสร้างเป็นละครโทรทัศน์ 
ครั้งแรกถูกนำมาสร้างในปี พ.ศ. 2543 ผลิตโดย บริษัท มาสเตอร์วัน วิดีโอ โปรดักชั่น จำกัด เขียนบทโทรทัศน์โดย เอกลิขิต กำกับการแสดงโดย สุประวัติ ปัทมสูต นำแสดงโดย จอนนี่ แอนโฟเน่, บุษกร พรวรรณะศิริเวช, ชาเลต ฮิลเดอบรานด์, อาทิตยา ดิถีเพ็ญ ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - วันอังคาร เวลา 20.20 - 22.20 น. ระหว่างวันที่ 10 เมษายน พ.ศ. 2543 - 22 พฤษภาคม พ.ศ. 2543 (2 ตอนสุดท้าย)

และนำกลับมาสร้างอีกครั้งในปี พ.ศ. 2560 ผลิตโดย บริษัท ซิติเซ่น เคน จำกัดผู้จัด "หน่อย-เคน" บวงสรวง “ระเริงไฟ 2016” "เคน-นุ่น-อั๋น-ไอซ์" แสดงนำ เขียนบทโทรทัศน์โดย พิมพ์ธนา และ เอกชยา กำกับการแสดงโดย กฤษฎา เตชะนิโลบล นำแสดงโดย ธีรเดช วงศ์พัวพันธ์, วรนุช ภิรมย์ภักดี, วิทยา วสุไกรไพศาล, อามีนา กูล, ชนาธิป โพธิ์ทองคำ และรินรดา แก้วบัวสาย ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.20 - 22.50 น. เริ่ม 4 ธันวาคม พ.ศ. 2560 - 23 มกราคม พ.ศ. 2561เคน และ นุ่น พบกันเป็นครั้งแรกในละคร ระเริงไฟ ต่อจากเรื่องบ่วงบรรจถรณ์

 นักแสดง 

 ละครโทรทัศน์  พ.ศ. 2543  พ.ศ. 2560 สถานีออกอากาศ  ช่อง 3 ผู้จัดละคร  มาสเตอร์วัน วิดีโอ โปรดักชั่น  ซิติเซ่น เคน บทโทรทัศน์  เอกลิขิต  พิมพ์ธนา ผู้กำกับการแสดง  สุประวัติ ปัทมสูต  กฤษฎา เตชะนิโลบล บทบาท  นักแสดงหลัก ชาคริต พิชชากร (คริต)  จอนนี่ แอนโฟเน่  ธีรเดช วงศ์พัวพันธ์ ญาดา เมธาสิทธิ์ (ดา)  บุษกร พรวรรณะศิริเวช  วรนุช ภิรมย์ภักดี ทัศนะ (นะ)  ชัยวัฒน์ ฮิลเดอบรานด์  วิทยา วสุไกรไพศาล เขมิกา เมธาสิทธิ์ (เขม)  อาทิตยา ดิถีเพ็ญ  อามีนา กูล บทบาท  นักแสดงสมทบ ชญานี (นี)  สุธิตา เกตานนท์  รินรดา แก้วบัวสาย ไตรทศ เมธาสิทธิ์  ก่อฤกษ์ เทศน์ธรรม  ชนาธิป โพธิ์ทองคำ เพ็ญขวัญ  สริตา ธูปกระจ่าง  สิรินรัตน์ วิทยพูม กสิณ  ไมเคิล พูพาร์ท  แมทธิว ดีน ฉันทวานิช ปาริฉัตร  มยุริญ ผ่องผุดพันธ์  อริสรา ทองบริสุทธิ์ ดิลก เมธาสิทธิ์  สมภพ เบญจาธิกุล  อนุวัฒน์ นิวาตวงศ์ กมลพรรณ  ธัญญา โสภณ  สรวงสุดา ลาวัณย์ประเสริฐ ปิง   ณินท์ พัฒนกูลกิจ จักริน  เอก โอรี   เดช  แรม วรธรรม   นภัสสร  พลอย เอมเมอรี่    อรสา พรหมประทาน    โฉมฉาย ฉัตรวิไล    มาเรีย เกตุเลขา   บทบาท  นักแสดงรับเชิญ กาจ พิชชากร  สุเชาว์ พงษ์วิไล  ทนงศักดิ์ ศุภการ นิกกี้   ธนัชพันธ์ บูรณาชีวาวิไล โจว   เวนย์ ฟอลโคเนอร์ ชัย   วัชรเกียรติ บุญภักดี หว่อง   สหัสชัย ชุมรุม หัวหน้าศูนย์สุขภาพ   ปาจรีย์ ณ นคร ครูสอนโยคะ   เบญจวรรณ เทิดทูนกุล จันทร์เพ็ญ   ภัทรวดี ปิ่นทอง   คำไหล เมืองอุบล วินิต   คุณากร เกิดพันธุ์ ชาคริต (วัยเด็ก)   กรภัทร์ เกิดพันธุ์ บาทหลวง   วรธนพจน์ ตันติวิริยางกูร ทนายความ   กิติโชค ปิ่นเกตุ ญานิน เมธาสิทธิ์ (นิน)  ด.ญ.พิมประภา ตั้งประภาพร  ด.ญ.ทิพย์รดา ไมเออร์ ชยากร พิชชากร (กร)  ด.ช.อิศรา กิจนิตย์ชีว์  ด.ช.ภคพล ตัณฑ์พาณิชย์ หนูฟ้า   ด.ญ.นิชัญญา สุดประเสริฐ ชญานี (วัยเด็ก)   ด.ญ.ฟราลิน่า เอดเบริ์ค
# อุทยานธรณีแห่งชาติจางเย่
อุทยานธรณีแห่งชาติเมืองจางเย่  ตั้งอยู่ระหว่างเขตปกครองตนเองชนชาติยู่กู้ ซู่หนานและเทศมณฑลหลินเจ๋อในเมืองจางเย่ มณฑลกานซู่ ประเทศจีน อุทยานแห่งนี้ครอบคลุมพื้นที่กว่า  พื้นที่นี้จัดตั้งเป็นอุทยานธรณีระดับจังหวัด ในวันที่ 27 ธันวาคม 2548 ต่อมาในวันที่ 16 มิถุนายน 2559 กระทรวงทรัพยากรและที่ดินจัดตั้งเป็น "อุทยานธรณีแห่งชาติเมืองจางเย่" (Zhangye National Geopark) สถานที่แห่งนี้เริ่มเป็นที่รู้จักเนื่องจากมีการก่อตัวของหินที่มีสีสันสวยงาม และได้รับการลงคะแนนจากสื่อมวลชนจีนว่าเป็นสถานที่ที่สวยงามแห่งหนึ่งในประเทศจีน

 ที่ตั้ง 
thumb|left|ชั้นหินภายในอุทยาน
อุทยานแห่งนี้ตั้งอยู่ทางตอนเหนือของของเทือกเขาฉีเหลียน (Qilian Mountains) ในระหว่างเขตปกครองตนเองชนชาติยู่กู้ ซู่หนานและเทศมณฑลหลินเจ๋อ เมืองจางเย่ มณฑลกานซู่ โดยพื้นที่หลักของอุทยานแห่งนี้อยู่ในเขตเมือง Kangle และ Baiyin 

 ภูมิประเทศ 
thumb|right|ภูมิทัศน์ของอุทยานธรณีแห่งชาติเมืองจางเย่
อุทยานแห่งนี้เป็นที่รู้จักในชื่อ "เขาสายรุ้งตันเสีย" ซึ่งเรียกตามแนวเขาสูงที่มีลวดลายเป็นริ้วสีธรรมชาติสีสดใส ซึ่งสีเหล่านี้มาจากสีของหินทรายและแร่ธาตุต่าง ๆ ที่เกิดขึ้นจากการเคลื่อนตัวของเปลือกโลกเมื่อ 24 ล้านปีก่อนประกอบกับการที่โดน ลม และฝนกัดเซาะเป็นเวลานับพันปีจนทำให้มันมีลวดลายเรียงตัวกันเป็นชั้นเหมือนเค้ก

 สื่อและการท่องเที่ยว 
ในปี พ.ศ. 2548 ภาพของอุทยานแห่งนี้ได้รับการโหวตจากสำนักข่าวรายใหญ่กว่า 34 สำนักว่าเป็นหนึ่งในสถานที่ ๆ สวยงามที่สุดแห่งหนึ่งในประเทศจีน

ในปี พ.ศ. 2552 นิตยสาร CNG ของจีนนั้นได้เลือกอุทยานแห่งนี้เป็นหนึ่งใน 6 สถานที่มีภูมิประเทศสวยที่สุดในประเทศจีน

สถานที่แห่งนี้ได้กลายเป็นสถานที่ท่องเที่ยวชั้นนำของเมืองจางเย่ และได้มีการสร้างทางเดินเพื่อให้นักท่องเที่ยวสามารถเดินชมลายหินได้อีกด้วย ในปี 2557 ได้มีการลงทุนกว่า 100 ล้านหยวนเพื่อเพิ่มและปรับปรุงสิ่งอำนวยความสะดวกในอุทยาน

 สมุดภาพ
# ค่ายกักกันราเวินส์บรึค
ค่ายกักกันราเวินส์บรึค  เป็นค่ายกักกันเยอรมันที่มีไว้เฉพาะสำหรับผู้หญิงตั้งแต่ปี ค.ศ. 1939–1945 ตั้งอยู่ทางตอนเหนือเยอรมนี ห่างจากกรุงเบอร์ลินไปทางทิศเหนือประมาณ 90 กิโลเมตร (65 ไมล์) ใกล้กับหมู่บ้านราเวินส์บรึค (ส่วนหนึ่งของเมืองเฟือร์สเทินแบร์ค/ฮาเฟิล) กลุ่มชนชาติที่มีขนาดใหญ่ที่สุดประกอบไปด้วยผู้หญิงชาวโปแลนด์ประมาณ 40,000 คน นอกจากนั้นได้รวมไปถึงชาวยิวจากทุกประเทศจำนวนประมาณ 26,000 คน, ชาวรัสเซียจำนวน 18,800 คน, ชาวฝรั่งเศส 8,000 คน และชาวดัตช์จำนวน 1,000 คน มากกว่าร้อยละ 80 เป็นนักโทษทางการเมือง นักโทษแรงงานทาสจำนวนมากได้รับการว่าจ้างจากบริษัท Siemens & Halske ตั้งแต่ ค.ศ. 1942–1945 การทดลองทางการแพทย์เพื่อทดสอบประสิทธิภาพของตัวยาซัลโฟนาไมด์ได้ถูกปฏิบัติการ

ในช่วงฤดูใบไม้ร่วงใน ค.ศ. 1941 หน่วยเอ็สเอ็สได้ตั้งค่ายเล็ก ๆ ติดกับค่ายราเวินส์บรึคสำหรับนักโทษชายซึ่งสร้างและดำเนินการจัดการห้องรมแก๊สของค่ายใน ค.ศ. 1944 จากนักโทษหญิงประมาณ 130,000 คนที่เข้าสู่ค่ายราเวินส์บรึค มีผู้เสียชีวิตจำนวนประมาณ 50,000 คน ถูกสังหารในห้องรมแก๊สประมาณ 2,200 คน และมีผู้รอดชีวิต 15,000 คนจนกระทั่งได้รับการปลดปล่อย
# ซันนักจี
ซันนักจี  เป็นอาหารกินดิบ ซึ่งทำมาจากหนวดหมึก วิธีทำคือฆ่าหมึกแล้วสับหนวดของมันเป็นท่อน ๆ ชิ้นเล็กแล้วนำไปเสิร์ฟโดนขณะไปเสิร์ฟนั้นหนวดของหมึกจะยังคงขยับไปมาอยู่เนื่องจากเส้นประสาทในหนวดของหมึกยังทำงานอยู่ รวมทั้งระบบประสาทของหมึกนั้นมีความซับซ้อนสูงมาก ประกอบกับเซลล์ประสาทจำนวนมากในหนวดทำให้หนวดของหมึกมีการเคลื่อนไหวตามรีเฟล็กซ์ถึงแม้ว่าหนวดเหล่านั้นไม่ได้รับคำสั่งจากสมองแล้วก็ตาม 

ซันนักจีจะเสิร์ฟพร้อมกับน้ำมันงาและงาคั่ว

การรับประทาน
เนื่องจากปุ่มดูดบนหนวดของหมึกนั้นยังคงทำงานอยู่ทำให้เวลารับประทานนั้นต้องมีการระมัดระวังเป็นพิเศษ เนื่องจากปุ่มดูดพวกนี้อาจทำให้หนวดติดที่ปากและลำคอได้ 

ความแตกต่างของภาษา
คำศัพท์ในเกาหลีเหนือและใต้นั้นมีความแตกต่างกัน ซึ่ง นักจี ในเกาหลีใต้แปลว่าชนิดของปลาหมึกขนาดเล็ก (มักแปลผิดเป็น "ลูกหมึกยักษ์") ส่วน นักจี ในเกาหลีเหนือมีความหมายว่า หมึกกล้วย (nakjiในการแปลงเป็นตัวโรมันตามระบบแมกคูน-ไรซ์ชาวเออร์จะได้เป็น nakchi)

ความแพร่หลาย
ซันนักจีมีทั่วไปตามร้านอาหารเกาหลีที่เสิร์ฟเนื้อปลาดิบ แต่อาจพบในบาร์หรือร้านข้างทางต่าง ๆ ซึ่งมักเสิร์ฟเป็นของว่างรับประทานกับโซจู

อันตราย
มีหลายอุบัติเหตุที่เกี่ยวกับ ซันนักจี ซึ่งส่วนมากจะเกี่ยวกับการสำลัก เช่นในปี พ.ศ. 2551 ที่ควังจู Yonhap News 2008-01-21  광주서 산낙지 먹다 기도막힌 사고 잇따라
# คิโย โมงิ
คิโย โมงิ  เป็นนักวิทยาแผ่นดินไหวที่โด่งดังในประเทศญี่ปุ่น ได้รับสมญาว่า "นักวิเคราะห์แผ่นดินไหวที่วิเคราะห์แผ่นดินไหวได้แม่นยำที่สุดมากของประเทศญี่ปุ่น"Nuclear crisis in Japan as scientists reveal quake threat to power plants  The Times, published 2007-07-19, accessed 2011-03-18 และเป็นอดีตประธานคณะกรรมการประสานงานโครงการแผ่นดินไหวญี่ปุ่น (CCEP)Quake shuts world's largest nuclear plant Nature, vol 448, 392-393, , published 2007-07-25, accessed 2011-03-18 คิโย โมงิได้ดำรงตำแหน่งผู้อำนวยการสถาบันการค้นหาแผ่นดินไหว มหาวิทยาลัยนครโตเกียว และผู้เชี่ยวชาญระดับพิเศษ มหาวิทยาลัยนิเฮ็นJapan Questions Its Costly Program to Predict Earthquakes New York Times, published 1998-01-13, accessed 2011-03-18 และเป็นศาสตราจารย์กิตติคุณที่มหาวิทยาลัยนครโตเกียวTwo grave issues concerning the expected Tokai Earthquake  Kiyoo Mogi, Earth Planets Space, Vol. 56 (No. 8), pp. li-lxvi, published 2004, accessed 2011-03-11Japan Holds Firm to Shaky Science Science, Vol. 264 no. 5166 pp. 1656-1658, , published 1994-06-17, accessed 2011-03-18 เนื่องจากประเทศญี่ปุ่นเกิดเหตุแผ่นดินไหวบ่อยครั้ง เขาจึงหันมาสนใจนิวเคลียร์ในญี่ปุ่น

พลังงานนิวเคลียร์
thumb|11 - ปล่องแมกมา
หลังจากความเสียหายของโรงไฟฟ้านิวเคลียร์คาชิวาซากิ-คาริวะ ในเหตุการณ์แผ่นดินไหวญี่ปุ่นค.ศ. 2007 คิโย โมงิเรียกร้องให้ปิดโรงไฟฟ้านิวเคลียร์ฮามาโอกะ ในปีพ.ศ. 2547 เขาได้บอกว่าปัญหานี้เป็นปัญหาสำคัญและอาจกลายเป็นภัยพิบัติที่มนุษย์สร้างขึ้นก็ได้

โมเดลโมงิ
ในปีพ.ศ. 2501 คิโย โมงิได้รับเป็นผู้ดูแลหลักในการรับผิดชอบในการศึกษาและความเข้าใจระบบกลไกของภูเขาไฟEarthquake and Volcano Deformation, P Segall, Princeton University Press;
; published 2010 หลังจากศึกษาข้อมูลจากหลายแหล่งเขาสรุปว่าโซลูชันทางคณิตศาสตร์ที่ยามากาว่า พัฒนาขึ้นในปีพ.ศ. 2498On the strain produced in a semi-infinite elastic solid by an interior source of stress N Yamakawa, Journal of the Seismological Society of Japan, (II), 8, 84-98, published 1955

บรรณานุกรม
Experimental Rock Mechanics (2006)
Earthquake Prediction (1985)
# เจ็บแทนได้ไหม
เจ็บแทนได้ไหม หรือ เจ็บ•แทน•ได้ไหม  เป็นภาพยนตร์สยองขวัญจิตวิทยา ออกฉายปี 2017 กำกับโดย Yorgos Lanthimos เขียนบทโดย Lanthimos และ Efthymis Filippou นำแสดงโดย Colin Farrell, Nicole Kidman, Barry Keoghan, Raffey Cassidy, Sunny Sulijic, Alicia Silverstone และ Bill Camp

เรื่องราวในภาพยนตร์เรื่องนี้ดัดแปลงจากบทละครเรื่อง Iphigenia in Aulis โดยยูริพิดีส โดยเล่าเรื่องของศัลยแพทย์โรคหัวใจคนหนึ่ง ซึ่งแอบผูกมิตรกับเด็กหนุ่มซึ่งมีความเชื่อมโยงกับอดีตของเขา เขาพาเด็กหนุ่มไปพบกับครอบครัว หลังจากนั้นคนในครอบครัวก็ล้มป่วยอย่างเป็นปริศนา

ในปี 2017 ภาพยนตร์เรื่องนี้ได้รับรางวัลเทศกาลภาพยนตร์กาน สาขาบทภาพยนตร์ยอดเยี่ยม (ร่วมกับเรื่อง You Were Never Really Here) และรางวัลเทศกาลภาพยนตร์ซิดจัส สาขา José Luis Guarner Critics' Award
# โอดีโล โกลบ็อทช์นิค
โอดีโล โลทาร์ ลูทวิช โกลบ็อทช์นิค (Vollständiger Name nach Michael Wedekind: Nationalsozialistische Besatzungs- und Annexionspolitik in Norditalien 1943 bis 1945. München 2003, p. 446. หรือ ; 21 เมษายน ค.ศ. 1904 – 31 พฤษภาคม ค.ศ. 1945) เป็นอาชญากรสงครามชาวออสเตรีย เขาเป็นนาซีและต่อมาได้เป็นผู้นำเอ็สเอ็ส ด้วยฐานะที่เป็นผู้ร่วมงานกับอาด็อล์ฟ ไอช์มัน เขาได้มีบทบาทสำคัญในปฏิบัติการไรน์ฮาร์ท ซึ่งได้แสดงเห็นจากการสังหารชาวโปแลนด์เชื้อสายยิวทั้งหมดหนึ่งล้านคนในช่วงการฆ่าล้างเผ่าพันธุ์ของนาซีในค่ายมรณะนาซี ได้แก่ ค่ายไมดาแนก, ค่ายแตรบลิงกา, ค่ายซอบีบูร์ และค่ายแบวแชตส์Kranjc, Joseph G. (2013). To Walk with the Devil, University of Toronto Press, , p.124"Under His Very Windows: The Vatican and the Holocaust in Italy", Susan Zuccotti. Yale University Press, 2002. , . p. 287Mazower, Mark (2008) Hitler's Empire, pages 382, 384–387, . ไมเคิล แอลลิน นักประวัติศาสตร์ กล่าวว่าโกลบ็อทช์นิคเป็น "บุคคลที่ชั่วช้าที่สุดในองค์กรที่ชั่วร้ายที่สุดเท่าที่รู้จักกันมา"

ในช่วงปลายสงครามโลกครั้งที่สอง โกลบ็อทช์นิคถูกทหารอังกฤษจับกุม ต่อมาเขาฆ่าตัวตายด้วยการกัดแคปซูลบรรจุไซยาไนด์ ร่างของเขาถูกฝังในสุสานท้องถิ่นซึ่งอยู่ด้านนอกกำแพงโบสถ์สุสาน เพราะนักบวชปฏิเสธไม่ให้คนชั่วช้าอย่างเขามาอยู่ในสถานที่อันศักดิ์สิทธิ์ และศพถูกฝังโดยไม่ผ่านพิธีการใด ๆ
# กุยฮิวจี๋
กุยฮิวจี๋ มีชื่อในภาษาจีนกลางว่า กัว โยวจือ  ชื่อรอง เหยี่ยนฉาง   เป็นขุนนางของรัฐจ๊กก๊กในยุคสามก๊กของจีน เป็นชาวเมืองลำหยง (南陽 หนานหยาง ปัจจุบันคือเมืองหนานหยาง มณฑลเหอหนาน)

จูกัดเหลียง (ขงเบ้ง) อัครมหาเสนาบดีแห่งจ๊กก๊ก ได้เขียนกล่าวถึงกุยฮิวจี๋ในฎีกาออกศึก (出師表 ชูชือเปี่ยว) ฉบับแรกในปี ค.ศ. 227 ว่ากุยฮิวจี๋เป็นผู้มีความจงรักภักดีและมีความซื่อสัตย์เป็นอย่างสูง กุยฮิวจี๋ถูกระบุชื่อพร้อมด้วยตั๋งอุ๋นและบิฮุยว่าเป็นขุนนางมีความสามารถที่สามารถให้คำปรึกษาในราชการทั้งใหญ่และน้อยแก่พระเจ้าเล่าเสี้ยนได้

ในวรรณกรรมสามก๊ก
กุยฮิวจี๋ปรากฏเป็นตัวละครในนิยายอิงประวัติศาสตร์เรื่องสามก๊ก ตอนที่ 91 ตรงกับใน สามก๊ก ฉบับเจ้าพระยาพระคลัง (หน) ตอนที่ 70 กุยฮิวจี๋เป็นขุนนางคนหนึ่งที่ถูกกล่าวถึงในฎีกาออกศึกที่ขงเบ้งเขียนถวายพระเจ้าเล่าเสี้ยน และเป็นหนึ่งในขุนนางที่ขงเบ้งมอบหมายให้อยู่รักษาเสฉวนระหว่างที่ขงเบ้งออกศึกบุกวุยก๊ก สามก๊ก (ซันกั๋วเหยี่ยนอี้) ตอนที่ 91 สามก๊ก ฉบับเจ้าพระยาพระคลัง (หน) ตอนที่ 70
# ฮันส์-อุลริช รูเดิล
ฮันส์-อุลริช รูเดิล  เป็นนักบินเยอรมันในการโจมตีทางภาคพื้นดินในช่วงสงครามโลกครั้งที่สอง หลังสงคราม เขาเป็นนักเคลื่อนไหวนีโอ-นาซีที่โด่งดังที่สุดในลาตินอเมริกาและเยอรมนีตะวันตก

ในช่วงสงคราม รูเดิลได้มีชื่อเสียงด้วยการทำลายรถถังจำนวน 519 คัน พอๆกับจำนวนเรือ เขาได้อ้างว่า ได้รับชัยชนะทางอากาศ 9 ครั้งและทำลายยานพาหนะ 800 คันจากทุกประเภท เขาได้บินในภารกิจโจมตีทางภาคพื้นดินจำนวน 2,530 ครั้งโดยเฉพาะแนวรบด้านตะวันออกโดยปกติจะบินด้วยเครื่องบินทิ้งระเบิดรุ่นยุงเคิร์ส ยู 87"ชตูคา"และภารกิจ 430 ครั้งสำหรับเครื่องบินรบขับไล่ รูเดิลเป็นผู้ที่ได้รับการยกย่องมากที่สุดสำหรับนักบินชาวเยอรมันในสงครามโลกครั้งที่สอง ได้รับเหรียญกางเขนเหล็กกางเขนอัศวินประดับด้วยใบโอ๊คและดาบประดับเพชรเคลือบทองในเดือนมกราคม ค.ศ. 1945 เครื่องอิสริยาภรณ์นี้ได้ถูกสร้างขึ้นเป็นพิเศษเฉพาะสำหรับเขา รูเดิลได้ยอมจำนนต่อกองทัพสหรัฐ เมื่อวันที่ 8 พฤษภาคม ค.ศ. 1945

รูเดิลได้หลบหนีไปยังอาร์เจนตินาในปี ค.ศ. 1948 ด้วยความเชื่อมั่นศรัทธาและไม่รู้สึกผิดต่ออุดมการณ์นาซี เขาได้ก่อตั้ง "Kameradenwerk" องค์กรบรรเทาทุกข์สำหรับอาชญากรนาซีที่ช่วยผู้ลี้ภัยได้หลบหนีไปยังลาตินอเมริกาและตะวันออกกลางร่วมกับ Willem Sassen, รูเดิลได้ช่วยเหลือด้วยการให้ที่พักแก่โยเซ็ฟ เม็งเงอเลอ อดีตแพทย์เอ็สเอ็สที่โด่งดังที่ค่ายกักกันเอาชวิทซ์ เขาได้ทำงานเป็นพ่อค้าขายอาวุธและเป็นที่ปรึกษาทางทหารในระบอบการปกครองของฆวน เปรอนในอาร์เจนติน่าและของเอากุสโต ปิโนเชในชิลี และอัลเฟรโด เอสโตรสเนร์ ในปารากวัย เนื่องจากกิจกรรมเคลื่อนไหวเหล่านี้ เขาจึงถูกจับตามองโดยสำนักข่าวกรองกลางแห่งสหรัฐ (CIA)

ในช่วงการเลือกตั้งสหพันธรัฐในเยอรมนีตะวันตก ในปี ค.ศ. 1953 รูเดิลได้กลับมายังเยอรมนีตะวันตก ได้เป็นผู้สมัครชั้นนำของพรรคเยอรมันไรซ์ของฝ่ายขวาจัด แต่ยังไม่ได้รับเลือกให้เข้าไปนั่งในรัฐสภาบุนเดซรัท ภายหลังจากการก่อรัฐประหารอาร์เจนติน่าในปี ค.ศ. 1955 การก่อจลาจลได้นำไปสู่การสิ้นสุดของการเป็นประธานาธิบดีสมัยที่สองของเปรอง,รูเดิลได้ย้ายไปอยู่ที่ปารากวัยซึ่งได้ทำหน้าที่เป็นตัวแทนชาวต่างชาติจากบริษัทเยอรมันหลายแห่ง ในปี ค.ศ. 1977 เขาได้กลายเป็นโฆษกของสหภาพประชาชนเยอรมัน (German People's Union),เป็นพรรคการเมืองนีโอนาซีที่ก่อตั้งขึ้นโดยนักการเมืองหัวรุนแรง เจอร์ฮาร์ด เฟรย์ รูเดิลได้เสียชีวิตในเยอรมนีตะวันตกในปี ค.ศ. 1982